|  |
| --- |
| **IZVJEŠTAJ O ANALIZI UTICAJA PROPISA ZA LOKALNE SAMOUPRAVE** |
| **OBRAĐIVAČ PROPISA** | **Služba za saradnju, poslove predsjednika i informisanje**  |
| **NAZIV PROPISA** | **Odluka o kriterijumima, načinu i postupku raspodjele sredstava za samozapošljavanje lica iz teže zapošljivih kategorija u opštini Nikšić** |
| **1. Definisanje problema*** **Da li je propis posljedica zahtjeva (propisa) na državnom nivou?**
* **Navesti zakonski osnov za donošenje propisa, kao i odnos sa strateškim dokumentima lokalne samouprave ako postoji?**
* **Da li lokalna samouprava može odstupati od odredbi propisa na državnom nivou i u kojoj mjeri?**
* **Da li je riječ o sopstvenim nadležnostima ili prenesenom, odnosno povjerenom poslu lokalne samouprave?**
* **Koje probleme treba da riješi predloženi akt?**
* **Da li problem ima rodnu dimenziju? (ima posebni uticaj na žene)**
* **Koji su uzroci problema?**
* **Koje su posljedice problema?**
* **Koji su subjekti oštećeni, na koji način i u kojoj mjeri?(žene-muškarci)**
* **Kako bi problem evoluirao bez promjene propisa (“status quo” opcija)?**
 |
| * **Izrada Strategije zapošljavanja u opštini Nikšić je posljedica zahtjeva na državnom nivou, kao što je navedeno u Nacionalnoj strategiji zapošljavanja 2021–2025, koja ima za cilj stabilan i održiv rast zaposlenosti, kao i Strategiji održivog razvoja Crne Gore do 2030. godine.**
* **Pravni osnov za donošenje ove Odluke sadržan je u članu 27 stav 1 tačka 15 Zakona o lokalnoj samoupravi („Službeni list Crne Gore“ br. 02/18, 34/19, 38/20, 50/22 i 84/22) kojim je propisano da Opština, u skladu sa zakonom i drugim propisima u skladu sa mogućnostima, učestvuje u obezbjeđivanju uslova i unapređenju djelatnosti: zdravstvene zaštite, obrazovanja, socijalne i dječje zaštite, zapošljavanja i drugih oblasti od interesa za lokalno stanovništvo i vrši prava i dužnosti osnivača ustanova koje osniva u ovim djelatnostima, u skladu sa zakonom. Članom 38 stav 1 tačka 2 Zakona o lokalnoj samoupravi („Službeni list Crne Gore“ br. 02/18, 34/19, 38/20, 50/22 i 84/22) propisano je da u okviru svojih nadležnosti Skupština Opštine donosi propise i druge opšte akte. Isto je propisano i članom 35 stav 1 tačka 2 Statuta opštine Nikšić („Službeni list Crne Gore - Opštinski propisi“, broj 31/18 i 21/23), dok je članom 38 stav 1 Statuta opštine Nikšić („Službeni list Crne Gore - Opštinski propisi“, broj 31/18 i 21/23) propisano da u vršenju poslova iz svoje nadležnosti Skupština donosi Statut Opštine, poslovnik, odluke, rješenja, zaključke, povelje, preporuke, planove, programe i druge akte.**

**Odluka o kriterijumima, načinu i postupku raspodjele sredstava za samozapošljavanje lica iz teže zapošljivih kategorija u opštini Nikšić donesena je u cilju realizacije aktivnosti planirane u Strategiji zapošljavanja u opštini Nikšić, odnosno Akcionim planom za zapošljavanje u opštini Nikšić za 2025.godinu. Odluka se usvaja u skladu sa Operativnim ciljem 3 „Jačanje preduzetništva i kreiranje novih radnih mjesta“.****Lokalna strategija zapošljavanja je u skladu sa Strateškim planom razvoja opštine Nikšić 2023–2028, čime se osigurava usaglašenost sa lokalnim razvojnim ciljevima.*** **Lokalna samouprava mora poštovati okvire propisane na državnom nivou, ali može prilagođavati strategije i programe lokalnim specifičnostima.**
* **Predloženi akt ima za cilj smanjenje nezaposlenosti i podsticanje razvoja preduzetništva. Takođe, fokus je na povećanju zaposlenosti i socijalnoj uključenosti lica u nepovoljnom položaju na tržištu rada.**
* **Problem nezaposlenosti može imati rodnu dimenziju, jer žene često imaju teži pristup tržištu rada i mogu se suočavati sa dodatnim preprekama, kao što su rodne stereotipi i odgovornosti u domaćinstvu.**
* **Uzroci problema mogu biti nedostatak adekvatnog obrazovanja i vještina potrebnih za bavljenje preduzetništvom i privatnim biznisom, nepovoljno poslovno okruženje, ekonomska kriza.**
* **Posljedice problema uključuju nezaposlenost lica koja spadaju u teže zapošljive kategorije i povećanu socijalnu isključenost osjetljivih grupa.**
* **Oštećeni subjekti uključuju lica koja spadaju u teže zapošljive kategorije, koji i dalje ostaju u nepovoljnom položaju na tržištu rada što dodatno povećava njihovu socijalnu isključenost.**
* **Ukoliko u predmetnoj oblasti ostane „status quo“, problemi bi se mogli produbiti, što bi dovelo do daljeg povećanja nezaposlenosti, povećanja socijalne isključenosti, posebno među teže zapošljivim licima (dugoročno nezaposleni, pripadnici RE populacije, lica sa invaliditetom, ženama i mladima).**
 |
| **2. Ciljevi*** **Koji ciljevi se postižu predloženim propisom?**
* **Da li bilo koji od ciljeva unapređuje rodnu ravnopravnost? (ako je odgovor ne, da li se može definisati cilj koji unapređuje rodnu ravnopravnost?)**
 |
| * **Odluka o kriterijumima, načinu i postupku raspodjele sredstava za samozapošljavanje lica iz teže zapošljivih kategorija u opštini Nikšić donesena je u cilju realizacije aktivnosti planirane u Strategiji zapošljavanja u opštini Nikšić. Odluka se usvaja u skladu sa Operativnim ciljem 3 „Jačanje preduzetništva i kreiranje novih radnih mjesta“. Ovim propisom direktno se doprinosi ostvarivanju Mjere 3.1. Podrška samozapošljavanju i direktno doprinosi smanjenju nezaposlenosti u Opštini Nikšić.**
* **Predloženi propis indirektno unapređuje rodnu ravnopravnost kroz povećanje zaposlenosti i socijalne uključenosti lica u nepovoljnom položaju, što uključuje i žene.**
 |
| **3. Opcije*** **Zašto je propis neophodan?**
* **Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).**
* **Obrazložiti preferiranu opciju? (koja je rodna dimenzija te opcije; kako preferirana opcija unapređuje rodnu ravnopravnost: status žena i odnose među ženama i muškarcima?)**
 |
| * **Propis je neophodan jer postojeći problemi nezaposlenosti i socijalne isključenosti u opštini Nikšić zahtijevaju sistematski i sveobuhvatan pristup koji će osigurati održivi ekonomski razvoj i povećanje zaposlenosti. Odluka o kriterijumima, načinu i postupku raspodjele sredstava za samozapošljavanje lica iz teže zapošljivih kategorija u opštini Nikšić je bitna za kreiranje novih radnih mjesta, kao i definisanja načina raspodjele sredstava planiranih Budžetom Opštine za 2025. godinu.**
* **Moguće opcije za ispunjavanje ciljeva i rješavanje problema:**

**Opcija 1: "Status quo" (zadržavanje postojećeg stanja):****U ovoj situaciji, problemi nezaposlenosti, nedostatka vještina i socijalne isključenosti bi mogli ostati nerješeni ili bi se čak mogli pogoršati. Ova opcija nije poželjna jer ne pruža rješenje za trenutne izazove.****Opcija 2: Neregulatorne mjere (programi podsticaja bez donošenja novog propisa):****Ova opcija uključuje podršku samozapošljavanju bez formalnog donošenja novog propisa. Iako bi ovo moglo donijeti neke rezultate, nedostatak pravnog okvira i koordinacije mogao bi ograničiti uticaj ovih mjera.****Opcija 3: Donošenje Odluke o kriterijumima, načinu i postupku raspodjele sredstava za samozapošljavanje lica iz teže zapošljivih kategorija u opštini Nikšić (preferirana opcija):****Ova opcija podrazumijeva donošenje Odluke o kriterijumima, načinu i postupku raspodjele sredstava za samozapošljavanje lica iz teže zapošljivih kategorija u opštini Nikšić koja će definisati jasne kriterijume i načine za rješavanje problema nezaposlenosti i razvoja preduzetništva u opštini Nikšić kroz podršku samozapošljavanju. Ovaj propis bi omogućio sistematsko i koordinisano djelovanje lokalne samouprave u cilju podrške licima iz teže zapošljivih kategorija u opštini Nikšić.****Ova odluka će uvesti jasne kriterijume i načine podrške koje su usmjerene na određene ciljne grupe, čime se promoviše socijalna uključenost i ravnopravnost.*** **Preferirana opcija je opcija 3 koja indirektno unaprjeđuje rodnu ravnopravnost, kroz izjednačavanje šansi za muškarce i žene, kao i poboljšanju uslova za samozapošljavanje, razvoj preduzetništva i poslovanja i u krajnjem dovesti do smanjenja nezaposlenosti.**
 |
| **4. Analiza uticaja*** **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne? Da li rješenja u propisu imaju uticaj na žene (pozitivne i negativne, direktne i indirektne?)**
* **Koje troškove ili uštede će primjena propisa izazvati građanima i privredi (naročito malim i srednjim preduzećima)?**
* **Da li pozitivne posljedice donošenja propisa opravdavaju troškove koje će on stvoriti?**
* **Da li se propisom podržava stvaranje novih privrednih subjekata na tržištu i tržišna konkurencija?**
* **Uključiti procjenu administrativnih opterećenja i biznis barijera.**
 |
| * **Propis pruža finansijsku podršku licima iz teže zapošljivih kategorija, čime se smanjuje nezaposlenost i socijalna isključenost. Takođe, podstiče razvoj malih preduzetnika, povećava konkurenciju i inovacije u privredi. Nema negativnih uticaja.**
* **Što se tiče troškova, za dodjelu sredstava za samozapozapošljavanje,u Budžetu Opštine Nikšić za 2025. godinu planirano je 40.000,00 eura. Dodjelom grantova, smanjiće se potreba za socijalnim davanjima. Lokalna samouprava će imati povećana administrativna opterećenja zbog potrebe za praćenjem, izvještavanjem i koordinacijom aktivnosti prilikom realizacije odluke.**
* **Smanjenje nezaposlenosti, povećanje preduzetništva i socijalne inkluzije opravdavaju troškove.**
* **Propis podržava stvaranje novih novih preduzetnika, što povećava konkurenciju na tržištu i doprinosi ekonomskom razvoju.**
* **Ne postoje biznis barijere.**
 |
| **5. Procjena fiskalnog uticaja*** **Da li propis utiče na visinu prihoda ili troškova lokalne samouprave?**
* **Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu?**
* **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.**
* **Da li su neophodna finansijska sredstva obezbijeđena u budžetu lokalnih samouprava odnosno budžetu Crne Gore za tekuću fiskalnu godinu, odnosno da li su planirana u budžetu za narednu fiskalnu godinu?**
* **Da li će se implementacijom propisa ostvariti prihod za lokalne samouprave odnosno za budžet Crne Gore?**
* **Ko je potencijalni korisnik budžeta za implementaciju propisa (u kojem procentu bi korisnici mogli biti muškarci, a u kojem žene? Da li implementacija budžeta može biti uzrok neravnopravnosti između muškaraca i žena?)**
 |
| * **Propis će izazvati povećanje troškova lokalne samouprave zbog dodjeljivanja sredstava za samozapošljavanje i administrativnih troškova povezanih s implementacijom konkursa, evaluacijom prijava i praćenjem realizacije poslovnih planova.Implementacija propisa neće direktno povećati prihode lokalne samouprave, ali indirektno može doprinijeti većoj ekonomskoj aktivnosti i, potencijalno, većim prihodima od poreza na dohodak i druge oblike lokalnih poreza.**
* **Potrebna su finansijska sredstva iz budžeta Opštine Nikšić za dodjelu sredstava za samozapošljavanje. Ta sredstva su planirana kao posebna budžetska linija.**
* **Nastojaće se da svake godine u okviru tekućeg budžeta Opštine planiraju finansijska sredstava za implementaciju propisa. U Budžetu Opštine Nikšić za 2025. godinu planirano je 40.000,00 eura za raspodjelu sredstava za samozapošljavanje.**
* **Implementacija propisa neće direktno generisati prihode za lokalne samouprave ili budžet Crne Gore. Međutim, indirektni uticaji uključuju veći broj preduzetnika i mogućnost povećanja ekonomskih aktivnosti, što bi moglo rezultirati višim prihodima od poreza na dohodak, poreza na imovinu, te većim prihodima za opštinski budžet kroz nove privredne subjekte.**
* **Potencijalni korisnici budžeta su lica iz teže zapošljivih kategorija, osobe sa invaliditetom, dugoročno nezaposlene i druge marginalizovane grupe. Opština Nikšić svake godine, posebno raspisuje konkurs za raspodjelu sredstva za podršku ženskom preduzetništvu, međutim i ovaj propis će doprinijeti većoj rodnoj ravnopravnosti kroz podršku ženama u samozapošljavanju.**
 |
| **6. Konsultacije zainteresovanih strana*** **Naznačiti da li je korišćena eksterna ekspertska podrška i ako da, kako.**
* **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).**
* **Da li su predstavnice ženskih udruženja i ranjivih grupa bile uključene u konsultacije?**
* **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.**
 |
| * **Nije korišćena eksterna ekspertska podrška pri izradi ovog propisa.**

 **Međutim, za izradu Strategije, bila je angažovana spoljnja ekspertkinja koja je koordinirala Radnom grupom u čijem sastavu su bili predstavnici Lokalnog partnerstva za zapošljavanje, odnosno: Opštine Nikšić, Zavoda za zapošljavanja CG-PJ Nikšić, Centra za socijalni rad, JU Prve srednje stručne škole, JU Srednje stručne škole, NVO Biznis centra, NVO Centar za romske inicijative, JU Lokalni javni emiter Radio televizija Nikšić, JU Dnevni centar za djecu sa smetnjama u razvoju i osobe sa invaliditetom. Član Lokalnog partnerstva za zapošljavanje je i nevladina organizacija koja se bavi zaštitom i pravima pripadnika romske i egipćanske zajednice, sa posebnim fokusom na prava žena. Na ovaj način, ranjive grupe obuhvaćene su LPZ kao tijelom koje koordinira sprovođenje Strategije.** |
| **7. Monitoring i evaluacija*** **Koje su potencijalne prepreke za implementaciju propisa?**
* **Koji su glavni indikatori prema kojima će se mjeriti ispunjenje ciljeva?**
* **Ko će biti zadužen za sprovođenje monitoringa i evaluacije primjene propisa?**
 |
| * **Potencijalnu prepreku za implementaciju propisa može predstavljati nemotivisanost i mali broj prijavljenih lica za dodjelu sredstava za samozapošljavanje.**
* **Glavni indikator za mjerenje ciljeva je broj odobrenih biznis planova.**
* **Komisija za raspodjelu sredstava za samozapošljavanje lica iz teže zapošljivih kategorija u opštini Nikšić biće zadužena za monitoring i evaluaciju.**
 |

 **Datum i mjesto Predsjednik Opštine Nikšić**

Nikšić,14.03.2025.godine Marko Kovačević